b'\n_START_ARTICLE_\nButig\n_START_SECTION_\nKasaysayan\n_START_PARAGRAPH_\nNaging isang ganap na bayan ang dating distrito munisipal ng Butig sa bisa ng Kautusang Tagapagpaganap Blg. 42 noong Hunyo 25, 1963.\n_START_SECTION_\nSagupaang militar\n_START_PARAGRAPH_\nNagsagupaan noong Pebrero 20, 2016 ang hukbo ng pamahalaan at isang lokal na teroristang organisasyong kinilala bilang Maute Group na pinaniniwalaang may ugnayan sa Jemaah Islamiyah, matapos tambangan ng teroristang pangkat ang 51st Infantry Battalion ng Sandatahan ng Pilipinas sa naturang bayan. Natagpuan ang mga kagamitang may tatak ng Islamic State of Iraq and Syria nang makubkob ng militar ang kampo ng grupo noong Pebrero 26, 2016. May 2,000 residente ng bayan ang nagsilikas dulot ng naging sagupaan, kung saan 42 kasapi ng pangkat at tatlong kawal ng pamahalaan ang nasawi.'